recursal/SuperWikiNEXT-32B huggingface dataset:
**பிரான்மலைக் குடைவரை கோயில்**, சிவகங்கை மாவட்டம், திருப்பத்தூர் வட்டத்தில் சிங்கம்புணரிக்கு அண்மையில் உள்ள பிரான்மலையில் அமைந்துள்ள ஒரு குடைவரை கோயில். கிபி 9 ஆம் நூற்றாண்டில் தொடக்ககாலப் பாண்டியர்களால் அமைக்கப்பட்டது. இது ஒரு சிறிய குடைவரை கோயில். பாதுகாக்கப்பட்ட நினைவுச் சின்னமான இக்கோயில் குன்றக்குடி திருவண்ணாமலை ஆதீனத்தின் கீழ் உள்ளது.

அமைப்பு
-------

பிரான்மலையில் கிழக்குத்திசை நோக்கிக் குடையப்பட்டுள்ள இக்குடைவரை, பாண்டியர் காலத்தைச் சேர்ந்த சிறிய குடைவரைகளுள் ஒன்று. ஆனாலும், கருவறையுடன், இடைகழி, அர்த்த மண்டபம், முக மண்டபம் ஆகிய பகுதிகளும் இக்குடைவரையில் உள்ளன. தூண்கள் எதுவும் காணப்படவில்லை.

சிற்பங்கள்
----------

கருவறையில் உமாதேவியும் சிவனும் புடைப்புச் சிற்பங்களாக வடிக்கப்பட்டுள்ளனர். கருவறைக்கு வெளியே இருமருங்கும் பெண் வாயிற்காவலர் சிற்பங்கள் உள்ளன.

மேற்கோள்கள்
-----------

1. ↑   (in ta) *திருமடத்துக் குடைவரைகள்*. 2023-12-10. .
2. ↑   Jeyaraj, V. Directory of Monuments in Tamilnadu, Director of Museum, Government of Tamilnadu, Chennai, 2005, p.173
3. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000, பக். 169.
**அங்காளபரமேசுவரி அம்மன் கோயில், மேல்மலையனூர்** தமிழ்நாட்டில் விழுப்புரம் மாவட்டத்தில் செஞ்சி வட்டத்தில் அமைந்துள்ள அம்மன் கோயிலாகும்.

மேல்மலையனூர் அங்காள பரமேஸ்வரி அம்மன் கோவில்

  


| தகவல் | விவரம் |
| --- | --- |
| இறைவி | தாண்டேஸ்வரி எனும் அங்காள பரமேஸ்வரி (பார்வதி) |
| திருத்தலம் | மேல் மலையனூர் |
| மந்திரம் | ஓம் சக்தி ஓம் அங்காள பரமேஸ்வரி போற்றி |
| இறைவன் | தாண்டேஸ்வரர் (சிவன்) |
| ஆயுதங்கள் | திரிசூலம், உடுக்கை, வாள், கபாலம், பாசம், பிரம்பு |
| குன்று | கழுகு |
| தல விருட்சம் | வில்வம், மயில் கொன்றை |
| தீர்த்தம் | அக்னி தீர்த்தம் |

மூலவர்
------

இக்கோயிலில் அம்பாள் புற்று வடிவில் சுயம்பு மூர்த்தியாக அருள்பாலிக்கிறார்.இங்குள்ள அங்காள பரமேஸ்வரியை புற்று தேவி என்றே அழைக்கின்றனர்.

தல வரலாறு
---------

விழாக்கள்
---------

ஆடி வெள்ளிக்கிழமை, நவராத்திரி, கார்த்திகை, தைப் பொங்கல், மாசி மாதத் தேர்த்திருவிழா உள்ளிட்ட பல விழாக்கள் இக்கோயிலின் நடைபெறுகின்றன.

மேற்கோள்கள்
-----------

1. ↑   *மேல்மலையனூர்*. viluppuram.nic.in/. .
2. ↑   அருள்மிகு அங்காளபரமேஸ்வரி திருக்கோயில், தினமலர் கோயில்கள்
**அரளிப்பட்டிக் குடைவரை**, தமிழ்நாட்டின் சிவகங்கை மாவட்டத்தில், திருப்பத்தூர் - சிங்கம்புணரிச் சாலையில் இருந்து செல்லும் கிளைப் பாதை ஒன்றில் உள்ள அரளிப்பட்டி என்னும் ஊரில் அமைந்துள்ள குடைவரை ஆகும். இவ்வூரில் உள்ள அரவங்கிரி எனப்படும் அரளிப்பாறையின் தென் சரிவில் இக்குடைவரைக் கோயில் குடையப்பட்டுள்ளது. சிவனுக்காக அமைக்கப்பட்ட இக்கோயில் பாண்டியர் காலத்தைச் சேர்ந்தது. பாதுகாக்கப்பட்ட நினைவுச் சின்னமான இக்கோயில் குன்றக்குடி திருவண்ணாமலை ஆதீனத்தின் கீழ் உள்ளது.

அமைப்பு
-------

இது ஒரு மிகச் சிறிய குடைவரை. இதன் மண்டபம் வடக்குத் தெற்காக 2.23 மீ நீளமும், கிழக்கு மேற்காக 0.90 மீ அகலமும் கொண்டது. இங்கே தூண்கள் எதுவும் காணப்படவில்லை. இம்மண்டபம் மிகச் சிறியதாக ஆழம் குறைவாக உள்ளதனாற் போலும், சு. இராசவேல், அ. கி. சேஷாத்திரி ஆகியோர் தமது நூலில் இந்த மண்டபத்தைக் கருத்தில் எடுக்காது, இக்குடைவரை கருவறையை மட்டுமே கொண்டது எனக் குறிப்பிட்டுள்ளனர்.

இதன் பின்புறமாக அமைந்த மேற்குச் சுவரில் 0.70 மீ அகலத்தில் கருவறை குடையப்பட்டுள்ளது. அதன் நடுவில் ஆவுடையாரோடு கூடிய இலிங்கம் செதுக்கப்பட்டுள்ளது.

சிற்பங்கள்
----------

இக்குடைவரையின் மண்டபத்தின் வடக்கு, தெற்கு நோக்கிய பக்கச் சுவர்களில் குழிவாக வெட்டப்பட்ட கோட்டங்களில் சிற்பங்கள் உள்ளன. இவற்றில் தெற்குச் சுவரில் அமைந்துள்ள சிற்பம் நிறைவடையாமல் அரை குறையாக உள்ளது. இது கால்களைக் குத்திட்டு வைத்தபடி அமர்ந்திருக்கும் ஒரு ஆணின் சிற்பம். இதன் பல பகுதிகள் தெளிவாக இல்லை. வடக்குச் சுவரின் கோட்டத்தில் இருப்பது முகலிங்கம் என சு. இராசவேல், அ. கி. சேஷாத்திரி ஆகியோர் அடையாளம் கண்டுள்ளனர். ஆனால் இது, முகப்பில் பிள்ளையார் செதுக்கப்பட்ட இலிங்கம் என மு. நளினியும், இரா. கலைக்கோவனும் கூறுகின்றனர்.

மேற்கோள்கள்
-----------

1. ↑   (in ta) *திருமடத்துக் குடைவரைகள்*. 2023-12-10. .
2. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000. பக். 151
3. ↑  நளினி, மு. கலைக்கோவன், இரா. தென்தமிழ்நாட்டுக் குடைவரைகள், தொகுதி 1, சேகர் பதிப்பகம், சென்னை, 2007. பக். 152
**கைலாசகோனா அருவி** (*Kailasakona Falls*) இந்தியாவின் ஆந்திரப் பிரதேசம், சித்தூர் மாவட்டத்தில் நாராயணவனம் என்ற இடத்தில் அமைந்திருக்கிறது. அருவிக்கு அருகில் சிவன் மற்றும் பார்வதி கோவில் உள்ளது. அருவி சுமார் 40 அடி உயரம் கொண்டதாகும். மலைப்பகுதிகளிலும் மூலிகைப்பகுதி வழியாகவும் தவழ்ந்து வருவதால் அருவி மருத்துவகுணம் நிறைந்ததாக இருக்கிறது. வருடம் முழுவதும் தண்ணீர் இருக்கும் என்பது இந்த அருவியின் சிறப்பாகும். இங்கு 3 நீர்வீழ்ச்சிகள் உள்ளன. சிவன் மற்றும் பார்வதி கோயிலுக்கு அருகில் உள்ள பிரதான நீர்வீழ்ச்சியைத் தவிர, நீர்வீழ்ச்சிக்கு வரும் பிரதான சாலையின் பாதியில் சுமார் 4 முதல் 6 அடி உயரம் கொண்ட இரண்டு சிறிய நீர்வீழ்ச்சிகள் உள்ளன. இந்த இரண்டு அருவிகளுக்கும் நடைபாதை சாலைகள் இல்லை.

எப்படி அடைவது
-------------

* கைலாசகோனா அருவி ஊத்துக்கோட்டை - புத்தூர் - திருப்பதி சாலையில் அமைந்துள்ளது. நீர்வீழ்ச்சியை காரில் எளிதாக அடையலாம்.
* கடப்பா-சென்னைக்கு தேசிய நெடுஞ்சாலையில் 40 கிமீ தொலைவில் இந்த அருவி அமைந்திருக்கிறது.
* திருப்பதியிலிருந்து கைலாசகோணம் வரை 44 கி.மீ ஆகும்.

புற இணைப்புகள்
--------------

விக்கிமீடியா பொதுவகத்தில்,  
 ***கைலாசகோனா அருவி***   
என்பதின் ஊடகங்கள் உள்ளன. 

* Kailasakona Falls Alias Kone Falls

1. ↑  "Kailasanatha Kona Tirupati, India | Best Time To Visit Kailasanatha Kona". .
**முத்தரசநல்லூர்** (ஆங்கில மொழி: *Mutharasanallur*) என்பது இந்தியாவின் தமிழ்நாடு மாநிலத்தில் அமைந்துள்ள திருச்சி மாவட்டத்தில் ஸ்ரீரங்கம் வட்டத்தில் இருக்கும் ஒரு கிராமம் ஆகும்.

திருச்சி மாநகரத்திற்கு மேற்கே 7 கி.மீ. தொலைவில் காவிரி ஆற்றின் தென் கரையில் அமைந்துள்ள வரலாற்றுச் சிறப்பு மிக்க ஒரு கிராமம் ஆகும். பண்டைய மக்களின் வாழ்க்கைக் குறிப்புகள் உள்ள பழைமையான கல்வெட்டுக்களை கொண்ட கோவில்கள் இங்கு காணப்படுகின்றன. இக்கல்வெட்டுக்கள் இந்திய தொல்பொருள் துறையினரால் பாதுகாக்கப்பட்டு வருகின்றன.

வரலாறு
------

முன்னர் இப்பகுதியை ஆட்சி செய்ததாகக் கூறப்படும் *முத்தரசன்* என்ற குறுநில மன்னனின் பெயராலேயே இந்த ஊர் முத்தரசநல்லூர் என்று அழைக்கப்படுகிறது. இந்த ஊர் மிகப் பழமையான கிராமம். இங்குள்ள தொடருந்து நிலையம் ஆங்கிலேயர்களின் ஆட்சிக்காலத்தில் நிறுவப்பட்டதாகக் கூறப்படுகிறது. இந்தத் தொடருந்து நிலையம், திருச்சி – கரூர் தடத்தில் மூன்றாவது நிலையமாகும். (பாலக்கரை, கோட்டை, முத்தரசநல்லூர்). அருகே உள்ள சிற்றூர்கள் ஜீயபுரம், அல்லூர், பழூர், கூடலூர், முருங்கப்பேட்டை, கம்பரசம்பேட்டை ஆகியவை.

### முன்னாள் ஊராட்சிச் தலைவர்கள்

* K. கணேசன்
* அ. மருதநாயகம்
* சீனிவாசன்
* சீ. இராஜசேகரன்
* என். காமராஜ்
* லலிதா காமராஜ்

மக்கள்
------

சுமார் 10,000க்கும் மேற்பட்ட மக்கள் இங்கு வசிக்கின்றனர். இவர்களின் முக்கிய தொழில் விவசாயம். நெல், கரும்பு, வாழை, எள், உளுந்து ஆகியன முக்கிய பயிர்களாகும்.

விழாக்கள்
---------

### மாரியம்மன் திருவிழா

சுமார் 60 ஆண்டுகளுக்கு மேலாக மக்கள் ஒன்றாக இணைந்து, வரி வசூலித்து 7 நாட்கள் திருவிழா அம்மனுக்கு நடத்திக்கொண்டிருக்கிறார்கள். இந்த திருவிழாக்களின் வரவு செலவு கணக்குகள் 60 ஆண்டுகளுக்கும் மேலாகப் பாதுகாக்கப்பட்டு வருகிறது என்பது குறிப்பிடக்தக்கது. மேலும் இந்த திருவிழாவின் முடிவில் பெளர்ணமி வெளிச்சத்தில், காவிரி ஆற்றின் மணலில் 2500 பேர்களுக்கு அன்னதானம் வழக்கப்படுகிறது.

### மதுரகாளியம்மன் திருவிழா

இந்தத் திருவிழா, 1 வருடத்திற்கு ஒருமுறை சித்திரை மாதத்தில் நடைபெறுகிறது. பாம்பு ஆட்டம், மஞ்சள் நீர் விளையாட்டு போன்றவை இவ்விழாவின் சிறப்பு.

புள்ளியியல் குறிப்புகள்
-----------------------

* வட்டம்: ஸ்ரீரங்கம்
* ஒன்றியம்: அந்தநல்லூர்
* பரப்பளவு: \_\_\_\_ ச.கி.மீ
* நன்செய் நிலம்: \_\_\_\_ ஏக்கர்
* புன்செய் நிலம்: \_\_\_\_ ஏக்கர்
* மக்கள் தொகை: சுமார் 10 ஆயிரம்
* முக்கிய தொழில்: விவசாயம்
* சாகுபடி பயிர்கள்: நெல், கரும்பு, வாழை, உளுந்து, எள்
* துவக்கப் பள்ளிகள்: 2
* நடுநிலைப் பள்ளிகள்: 1

ஆதாரங்கள்
---------

1. ↑  "தமிழக ஆளுநர் பற்றிய குறிப்பு". தமிழ்நாடு அரசு. 2015.. பார்த்த நாள்: நவம்பர் 3, 2015.
2. ↑  "தமிழக முதலமைச்சர் பற்றிய குறிப்பு". தமிழ்நாடு அரசு.. பார்த்த நாள்: நவம்பர் 3, 2015.
3. ↑  "மாவட்ட ஆட்சியர் தொடர்பு விவரம்". தமிழ்நாடு அரசு.. பார்த்த நாள்: நவம்பர் 3, 2015.
4. ↑   பரணிடப்பட்டது 2010-08-25 at the வந்தவழி இயந்திரம் அரசு வலைத்தளம்

வெளி இணைப்புகள்
---------------

* முத்தரசநல்லூர் வலைப்பதிவு - பதிவுகள்
* முத்தரசநல்லூர் குழு - விவாதங்களும் கலந்துரையாடலும்
* முத்தரசநல்லூர் வலைப்பதிவு மற்றும் இதர விவரங்கள்
யாளி மற்றும் குதிரை வீரன்
**யாழி** (*Yazhi*) என்பது தமிழ் கோயில்களில் காணப்படும் ஒரு தொன்ம உயிரினச் சிற்பமாகும். இதை வியாழம், என்றும் அழைக்கிறார்கள்.[] இவற்றைப் பொதுவாக தமிழ் கோயில்களின் தூண்களில் காணலாம். தென்னிந்தியச் சிற்பங்களில் பரவலாகக் காணப்படும் யாழி இந்துத் தொன்மக்கதைகளில் வரும் சிங்கம் போன்ற ஓர் உயிரினமாகும். இது சிங்கத்தையும் யானையையும் விட மிகவும் வலிமையானது என நம்பப்படுகிறது. பொதுவாக யாழி யானையைத் தாக்குவது போன்று உள்ளதைச் சிற்பங்களில் காணலாம்.

மதுரை மீனாட்சியம்மன் கோயிலிலும் வேறு சில முருகன் கோயில்களிலும் உற்சவர் சிலைகள் உலா வரும் பொழுது யாழி போன்று வடிவமைத்த வாகனங்களில் வருவது வழக்கம்.

 சங்க இலக்கியங்களில் யாளி
-------------------------

இள நாகனார் பாடிய நற்றிணைப் பாடல் ஒன்று யாளி  விலங்கினை *ஆளி* என்னும் சொல்லால் குறிப்பிடுகிறது. அது காட்டில் வாழும் விலங்கு என்றும், அது புலியைக் கொல்லும் என்றும், யானையை அது தன் நகங்களால் பற்றி இழுக்கும் என்றும் அதன் ஆற்றலை விளக்குகிறது.

யாளியின் வரலாறு
---------------

சிங்கமுகத்தில் யானையின் துதிக்கையை நினைவூட்டும் உறுப்புடன் காணப்படும் யாளி, இந்தியாவில் பொ.ஊ.மு. 25,000 ஆம் ஆண்டுக்குப் பின்னர் வழக்கத்துக்கு வந்தது[]. பொ.ஊ. 800களில் தமிழ்நாட்டின் கோயில் கட்டுமானம் செங்கற்களுக்குப் பதிலாக கருங்கற்களைப் பயன்படுத்தத் தொடங்கியது[]. முதன்முதலாக முதலாம் பராந்தக சோழன், ஆதித்த சோழன் காலத்தில் கோயில்களைக் கருங்கற்கள் கொண்டு கலைநயத்துடன் கட்டினார்கள்[]. இதனைக் *கற்றளி* என்று வரலாற்றாளர்கள் குறிப்பிடுவார்கள். இதற்கு முன் மாமல்லபுரம், அஜந்தா, புத்தவிகாரங்கள் போன்ற இந்தியக் கோவில்களில் உள்ள சிற்பங்களில், இந்தச் சிற்பத்தினைப் பற்றிய குறிப்புகள் எதுவும் கிடைக்கவில்லை. இந்தியச் சிற்ப நூல்களிலும் இதைப் பற்றிக் குறிப்புகள் இல்லை.

யாளி வகைகள்
-----------

திருவண்ணாமலை அண்ணாமலையார் கோயிலில் யாளி சிற்பம்
யாளிகள் பொதுவாக சிங்கத்தின் உடல் அமைப்பைக் கொண்டுள்ளன. அவற்றின் தலைகளோ வேறு ஒரு விலங்கின் சாயலில் வடிவமைக்கப்படுகின்றன. யானை, சிங்கம் (சிம்மம்), ஆடுகளின்[] (மகரம்) தலைகளையும், அரிதாக நாய், எலி போன்றவற்றின் தலைகளையும் யாளியிடம் காணலாம்.

பொதுவாக யாளியின் முக்கிய வகைகள்

* சிம்ம யாளி
* மகர யாளி
* யானை யாளி

**சுருள்யாளி** என்பது ஒரு சிற்ப அலங்காரக் குறியீடு ஆகும். தென்னிந்திய இந்து கோவில்களின் கைப்பிடிசுவரில் இந்த அமைப்பு செதுக்கப்பட்டு இருக்கும். தலை திரும்பிய யாளி உருவத்தின் வாய்ப்புறத்திலிருந்து வளைவளைவாக செல்லும் கல் அலங்கார வளைவுகளை கொண்டிருக்கும் யாளி உருவை சுருள்யாளி என்பர். குறிப்பாக கல்மண்டபப் படிகளின் சுவர்களில் இவற்றைக் காணலாம்.

ஆதாரங்கள்
---------

1. ↑  அருவி ஆர்க்கும் பெரு வரை அடுக்கத்து,  

ஆளி நன் மான், வேட்டு எழு கோள் உகிர்ப்  

பூம் பொறி உழுவை தொலைச்சிய, வைந் நுதி  

ஏந்து வெண் கோட்டு, வயக் களிறு இழுக்கும்  

துன் அருங் கானம் - நற்றிணை 205
2. ↑  ஆனை = யானை, ஆளி = யாளி
3. ↑   Dog-headed Yali, Kulikka Mandapa, Meenakshi Temple
4. ↑   Rat-headed Yali, Krishna Temple, Vijayanagara

வெளி இணைப்புகள்
---------------

* தஞ்சையின் யாளி வீரர்கள்

| * பா
* உ
* தொ
கற்பனை உயிரினங்கள் |
| --- |
| 
* ஆவி
* இசுபிங்சு
* கடற்கன்னி
* கிறிப்பன்
* குதிரை மனிதன்
* கொம்புக் குதிரை
* சீன ட்றாகன்
* பிசியூ
* பீனிக்ஸ்
* வாம்பைர்

 |
| இந்து சமய  கற்பனை உயிரினங்கள் | 
* ஆதிசேஷன்
* உச்சைச்சிரவம்
* ஐராவதம்
* கருடன், புராணம்
* காமதேனு
* கார்க்கோடகன்
* கின்னரர்
* சரபா
* நந்தினி
* பட்டி
* புருசா மிருகம்
* யாளி
* வாசுகி

 |
**மோரிஸ் நினைவு கட்டடம்** (Morris Memorial Building) அமெரிக்காவின் டென்னசி மாநிலத்தின் நாஷ்வில்வில் உள்ள ஒரு வரலாற்றுக் கட்டடம் ஆகும். இது அமெரிக்காவில் நிறுவப்பட்ட ஆபிரிக்க-அமெரிக்க தேசிய திருமுழுக்காளர்கள் மாநாட்டுக் குழுவினருக்காக 1920 ல் கட்டப்பட்டது. அதன் நீண்டகாலத் தலைவரான எலியாஸ் கேம்ப் மோரிஸின் பெயரால் வழங்கப்பட்டுவருகின்றது.

இருப்பிடம்
----------

டென்னசி மாநிலத்தின் டேவிட்சன் மாவட்டத்தின் இருக்கையான 330 சார்லோட் நிழற்சாலையில், நாஷ்வில்லில் இந்தக் கட்டடம் அமைந்துள்ளது.

வரலாறு
------

இதன் கட்டுமானம் 1924 இல் தொடங்கி 1926 ஆம் ஆண்டில் நிறைவு செய்யப்பட்டது. இது அமெரிக்காவில் நிறுவப்பட்டஒரு ஆபிரிக்க அமெரிக்கன் கிறிஸ்தவப் பிரிவான தேசிய திருமுழுக்காளர்கள் மாநாடு குழுவின் நாஷ்வில் அலுவலகத்தில் ஞாயிறு பள்ளி வெளியீட்டு வாரியம் பணியாற்றுவதற்காக கட்டப்பட்டது. இந்தக் கட்டடம் பல ஆபிரிக்க அமெரிக்க வணிக அலுவலகங்களைக் கொண்டிருந்தது. 

2016 ஆண்டுப்படி, தொடக்கத்திலிருந்தே ஆபிரிக்க-அமெரிக்க வணிக அலுவலகங்களைக் கொண்டிருந்த கட்டடங்களில் இன்னும் எஞ்சியிருக்கும் ஒரே கட்டடம் இதுவாகும்.

கட்டிடக்கலை முக்கியத்துவம்
--------------------------

இது கட்டடக்கலை நிறுவனமான மெக்கிசாக் & மெக்கிசாக்கால் புதுச்செவ்வியல் கட்டிடக்கலை பாணியில் வடிவமைக்கப்பட்டது. 1985 சனவரி இரண்டாம் நாள் முதல் இது ஐக்கிய அமெரிக்க வரலாற்று இடங்களுக்கான தேசியப் பதிவேட்டில் பட்டியலிடப்பட்டுள்ளது.

மேற்கோள்கள்
-----------

1. ↑  "National Register Information System". *National Register of Historic Places* (National Park Service). 2010-07-09. .
2. 1 2  "Morris Memorial Building". National Park Service. .
3. 1 2  "Tennessee Thematic Resource Nomination Survey Form: Morris Memorial Building". National Park Service. .
4. ↑  Wynn, Linda T. "McKissack and McKissack Architects (1905- )". Tennessee State University. Retrieved October 25, 2016.
5. ↑  Ward, Getahn. "2016 Nashville Nine: Music City's most endangered historic places". The Tennessean.. பார்த்த நாள்: 25 October 2016.
**சுப்ரதா பக்சி (Subrata Bakshi)** இந்தியாவைச் சேர்ந்த ஓர் அரசியல்வாதியாவார். 1950 ஆம் ஆண்டு சூலை மாதம் 23 ஆம் தேதியன்று இவர் பிறந்தார். தற்போது மேற்கு வங்காளத்தில் இருந்து தேர்ந்தெடுக்கப்பட்டு நாடாளுமன்ற, மாநிலங்களவை உறுப்பினராக பணியாற்றுகிறார். அகில இந்திய திரிணாமுல் காங்கிரசு கட்சியின் பொதுச் செயலாளராகவும், மேற்கு வங்க திரிணாமுல் காங்கிரசு கட்சியின் மாநிலத் தலைவராகவும் உள்ளார். 2011-ஆம் ஆண்டு மேற்கு வங்க மாநிலத்தில் பொதுப்பணித்துறை அமைச்சராகவும், போக்குவரத்து துறை அமைச்சராகவும் இருந்தார். 2011 ஆம் ஆண்டு நடைபெற்ற மேற்கு வங்க மாநில சட்டமன்றத் தேர்தலில் பபானிபூர் தொகுதியில் இருந்து தேர்ந்தெடுக்கப்பட்ட சட்டமன்ற உறுப்பினராகவும் இருந்தார்.  

மேற்கு வங்க சட்டமன்ற உறுப்பினராக மம்தா பானர்ச்சி பதவி விலகிய பின்னர் இவர் தெற்கு கொல்கத்தா தொகுதியில் இருந்து நாடாளுமன்றத்திற்குத் தேர்ந்தெடுக்கப்பட்டார். 2011 ஆம் ஆண்டு திசம்பர் மாதம் 10 ஆம் தேதியன்று 2,30,999 வாக்குகள் வித்தியாசத்தில் தேர்ந்தெடுக்கப்பட்டார். மேலும் 2014 ஆம் ஆண்டிலும் மீண்டும் தேர்ந்தெடுக்கப்பட்டார்.

மேற்கோள்கள்
-----------

1. ↑  Mamata allots portfolios, keeps key ministries
2. ↑  All the Didi's men
பனிக் கட்டிக் குடில்
**பனிக் கட்டிக் குடில்** அல்லது **இக்லூ** (*Igloo*) என்பது பனிக்கட்டிகளைக்கொண்டு கட்டப்படும் வீடுகளாகும். ஆர்க்டிக் பகுதிகளில் வாழ்கின்ற எஸ்கிமோவர்கள் இவ்வாறான வீடுகளைக் கட்டுகிறார்கள். இவ்வீடுகள் பார்ப்பதற்கு இது அரைக்கோள வடிவம் கொண்டதாகத் தோற்றமளிக்கிறது. என்றாலும் உண்மையில் இது பரவளையவுரு (paraboloid) வடிவம் கொண்டது. இந்த வடிவம் மிக அழுத்தத்தில் அந்த பனிகட்டிகள் ஒன்றோடொன்று இணைந்து இருப்பதற்கு உதவுகிறது. பனிக் கட்டிக் குடில் பெரும்பாலும், கனடாவின் கனடாவின் வட எல்லையில் வாழும் பழங்குடிகளான இனூயிட் மக்களோடு சம்பந்தப்படுத்தப்படுகிறது. இங்கே மழைக் காலத்தில் வேட்டையாடுபவர்களால் இந்தப் பனிக்கட்டி வீடுகள் தற்காலிக வாழும் இடங்களாகப் பயன்படுத்தப்படுகின்றன.

  

வெட்டி அவற்றை உகந்த முறையில் அடுக்குவதற்கு இடந்தரும் வகையில், போதிய அளவு பலமுள்ளவையாக, இக்லூ கட்டப் பயன்படும் பனிக்கட்டிகள் இருக்கவேண்டியது அவசியம். காற்றினால் அடித்துவரப்பட்ட பனியே பனிக் கட்டிக் குடில் கட்டச் சிறந்ததெனக் கூறப்படுகின்றது. இது பனிக்கட்டிப் பளிங்குகளை ஒன்றுடனொன்று பிணைத்து, இறுக்கமாக்க உதவுகிறது. பனிக்கட்டிக் குற்றிகளை வெட்டியெடுக்கும்போது உண்டாகும் பள்ளம், வழமையாகப் பனிக் கட்டிக் குடில் உட்பகுதியின் கீழ் அரைவாசியாக அமைகின்றது. வாயிற் கதவைத் திறக்கும் போது காற்று உள்ளேசெல்வதையும், வெப்ப இழப்பையும் தடுப்பதற்காகப் பெரும்பாலும் வாயிலில் ஒரு குறுகிய சுரங்கப்பாதை அமைக்கப்படும். பனிக்கட்கிகள் வெப்பத்தை கடத்தாத தன்மை கொண்டிருப்பதால், மனிதர் வாழும் இக்லூக்களின் உட்பகுதி ஆச்சரியப்படத்தக்க வகையில் இதமானதாக இருக்கும்.

பனிக் கட்டிக் குடில் வெட்டுமுகப்படம்
மத்திய எஸ்கிமோவர், சிறப்பாக, டேவிஸ் நீரிணையைச் சுற்றி வாழ்பவர்கள், உள்ளே வாழும் பகுதியைத் தோலால் மூடுவார்கள். இது உள்ளேயுள்ள வெப்பநிலையை 2°ச இலிருந்து 10-20°ச வரை உயர்த்தக்கூடியது.

கட்டிடக்கலைரீதியில் பனிக் கட்டிக் குடில் தனித்துவமானது. தாங்கும் அமைப்பு எதுவுமின்றியே, தனித்தனிப் பனிக்கட்டிகளை தாங்களே ஒன்றையொன்று தாங்கும்படி அடுக்குவதன்மூலம் இதன் அரைக்கோளவடிவ "கவிமாடம்" ஐக் கட்டியெழுப்ப முடியும்.

"இக்லூ", என்பது இனுக்டிடுட் மொழியில் "வீடு" என்ற பொருள்படும்.

பொதுவாக மூன்று வகை பனிவீடுகள் உண்டு. அவற்றின் பரப்பளவும், நோக்கமும் வெவ்வேறானவை. மிகச் சிறிய பனிக்கட்டி வீடுகள் தற்காலிகத் தங்குதலுக்கு அதாவது ஓரிரு இரவுகள் மட்டும் தங்க இவை பயன்படுகின்றன. நடுத்தர அளவு இக்ளூக்கள் குடும்பமாக வாழ்வதற்கு ஏற்றவை. இவை ஒரே ஒரு அறை கொண்டவை. இதில் ஒன்று அல்லது இரண்டு குடும்பங்கள் தங்க முடியும். அடுத்தடுத்து பல வீடுகள் இப்படிக் கட்டப்படும். குடியிருப்பு அல்லது கிராமமாக இவை விளங்கும்.

அடுத்து மிகப் பெரிய பனிக்கிடில் என்பது இரண்டு பகுதிகளைக் கொண்டதாக இருக்கும். ஒன்று தற்காலிகமாகத் தங்குவதற்கும். மற்றொன்று நிரந்தரமாகத் தங்குவதற்கும். இவற்றில் ஐந்து அறைகள்கூட இருக்கும். அதிகபட்சம் இருபதுபேர்கூடத் தங்கலாம். சிலசமயம் சின்னச் சின்ன பனிக்குடில்களைச் சுரங்கப்பாதைகளின் மூலம் இணைத்துப் பல குடும்பங்கள் அங்கே தங்கப் பயன்படுத்துவது உண்டு.

பின்வருவனவற்றையும் பார்க்கவும்
------------------------------

* எஸ்கிமோ
* கிறீன்லாந்து
* பனி
* பனிமனிதன்
* இக்லூலிக்
* பனி விடுதி

மேற்கோள்கள்
-----------

1. ↑  ஜி.எஸ்.எஸ் (29 திசம்பர் 2018). "பனிக்கட்டி வீடுகள்". *கட்டுரை* (இந்து தமிழ்).. பார்த்த நாள்: 29 திசம்பர் 2018.
**தாரக் பந்தோபாத்யாய் (Tarak Bandyopadhyay) இந்தியாவை சேர்ந்த ஓர் அரசியல்வாதியாவார். மேற்கு வங்காள அரசியலில்** அகில இந்திய திரிணாமுல் காங்கிரசு கட்சியின் உறுப்பினராகச் செயல்பட்டார். மேற்கு வங்க சட்டமன்றத்தில் உறுப்பினராக இருந்தார்.

வாழ்க்கை குறிப்பு
-----------------

தாரக் பந்தோபாத்யாய் 1996 ஆம் ஆண்டில் காசிபூரில் தொகுதியில் இந்திய தேசிய காங்கிரசு கட்சி வேட்பாளராக மேற்கு வங்க சட்டமன்ற தேர்தலில் போட்டியிட்டு சட்டமன்ற உறுப்பினராக தேர்ந்தெடுக்கப்பட்டார்  பின்னர் திரிணாமுல் காங்கிரசில் இணைந்தார்.  2001 மற்றும் 2006 ஆம் ஆண்டுகளில் காசிபூரில் இருந்து திரிணாமுல் காங்கிரசு கட்சியின் வேட்பாளராக மேற்கு வங்க சட்டமன்றத்தின் சட்டமன்ற உறுப்பினராக தேர்ந்தெடுக்கப்பட்டார்  

பந்தோபாத்யாய் 2013 ஆம் ஆண்டு அக்டோபர் மாதம் 10 ஆம் தேதியன்று தனது 70ஆவது வயதில் மாரடைப்பால் இறந்தார்

மேற்கோள்கள்
-----------

1. ↑  "General Elections, India, 1996, to the Legislative Assembly of West Bengal".. பார்த்த நாள்: 1 November 2014.
2. 1 2  "প্রয়াত প্রাক্তন বিধায়ক তারক বন্দ্যোপাধ্যায়" (in bn). 11 October 2013.. பார்த்த நாள்: 14 February 2020.
3. ↑  "General Elections, India, 2001, to the Legislative Assembly of West Bengal".. பார்த்த நாள்: 1 November 2014.
4. ↑  "General Elections, India, 2006, to the Legislative Assembly of West Bengal".. பார்த்த நாள்: 22 November 2014.
**செர்மி உலகண்ணன்** (*Shermi Ulahannan*) இந்தியாவின் கபடி விளையாட்டின் பிரதிநிதியாக பல்வேறு கபடி போட்டிகளில் பங்கேற்று வருகிறார். 2010 ஆம் ஆண்டு குவாங்சோவில் நடந்த ஆசிய விளையாட்டுப் போட்டியில் தங்கப் பதக்கம் வென்ற அணியில் இவர் உறுப்பினராக இருந்தார்.

செர்மி உலகண்ணன் கேரள மாநிலம் காசர்கோடு மாவட்டத்தில் உள்ள மாலோம் கிராமத்தின் கொன்னக்காடு பகுதியைச் சேர்ந்தவராவார். வள்ளிக்கடவிலுள்ள அரசினர் மேல்நிலைப் பள்ளியில் படித்தார்.

2008 ஆம் ஆண்டு பாலியில் (இந்தோனேசியா) நடந்த ஆசிய கடற்கரை கபடி விளையாட்டுகளில் தங்கப் பதக்கம் வென்ற அணியில் இவர் இருந்தார். கேரள மகளிர் கபடி அணியின் முன்னாள் தலைவராகவும் அறியப்படுகிறார். ஆசிய விளையாட்டுப் போட்டியில் கபடியில் தங்கப் பதக்கம் வென்ற முதல் கேரளா பெண் என்ற பெருமையைப் பெற்றார். 25 அக்டோபர் 2015 ஆம் ஆண்டு அக்டோபர் மாதம் 25 ஆம் தேதியன்று நிம்மி செபாசுடியனை மணந்து கொண்டார்.

மேற்கோள்கள்
-----------

1. ↑  Vinod, A. (29 November 2010). "Kerala still in celebratory mood after Asiad impression". *தி இந்து* (The Hindu Group).. பார்த்த நாள்: 15 December 2012.
2. 1 2  "Colourful start to district youth fete". *தி இந்து* (The Hindu Group). 8 January 2011.. பார்த்த நாள்: 15 December 2012.
வடோதரா நகருக்கு வெளியே விசுவாமித்திரி நதி
வடோதரா நகருக்கு அருகில் விசுவாமித்திரி நதி
**விசுவாமித்திரி நதி** *(Vishwamitri River)* என்பது இந்தியாவின் குசராத்து மாநிலத்தில் கிழக்கிலிருந்து மேற்கு நோக்கிப் பாய்கின்ற ஒரு பருவகால ஆறு ஆகும். இந்நதி பவாகாத் குன்றிலிருந்து உற்பத்தியாகி, மாகி மற்றும் நருமதை ஆறுகளுக்கு இடையில் பாய்கிறது.

விசுவாமித்திரி நதி வடோதரா நகர் வழியாக மேற்கு நோக்கி பாய்ந்து, கான்பூர் கிராமத்திலுள்ள காம்பத் வளைகுடாவில் கலப்பதற்கு முன்பாக தாதர் மற்றும் கான்பூர் நதிகளுடன் இணைகிறது. அச்வா நீர்த் தேக்கத்திற்கு அருகில் விசுவாமித்திரி நதியின் மீது சாயாசி சரோவரும், தாதர் கிளையாற்றின் மீது கட்டப்பட்டுள்ள தேவ் அணையும் இவ்வாற்று அமைப்பில் உள்ளடங்கியுள்ளன. வடோதரா வழியாக பாய்வதால் இந்நகரின் கழிவுகள் மற்றும் அருகில் உள்ள தொழிற்சாலைகளின் நீர்மக் கழிவுகள் முதலியன விசுவாமித்திரி நதியில் கலக்கின்றன. இத்தகைய மாசுக்கள் கலந்திருந்த போதிலும் வடோதரா நகர் வழியாக செல்லும் 25 கிலோமீட்டர் தொலைவு நீட்சியில் சதுப்புநில முதலைகள் காணப்படுவதாக 2002 ஆம் ஆண்டில் நடைபெற்ற முதலை ஆய்வு சிறப்புக்குழுவின் அறிக்கை தெரிவித்தது. விசுவாமித்திரி நதி மற்றும் அதன் கிளையாறுகள் மீது பல அணைகள் கட்டப்பட்டிருந்தாலும் தொடர்ந்து இந்நதியில் வெள்ளப் பெருக்கும் ஏற்படுகிறது.

விசுவாமித்திரி நதியின் வளர்ச்சிக்காக வடோதரா நகராட்சி நிர்வாகம் ஒரு அமைப்பை உருவாக்க திட்டமிட்டுள்ளது. எதிர்பார்க்கும் இலக்கை அடைய 20 முதல் 25 ஆண்டுகள் வரை ஆகலாம் என்றாலும், சபர்மதி ஆற்றுக்கு முன்புறமுள்ள பாதைகளை அபிவிருத்தி செய்ய முயற்சிகள் மேற்கொள்வது இவ்வமைப்பின் நோக்கமாகும்.

மேற்கோள்கள்
-----------

1. ↑  "Riverfront Development for Vishwamitri". Vadodara Property Centre. 15 March 2010 இம் மூலத்தில் இருந்து 20 April 2010 அன்று. பரணிடப்பட்டது.. .
2. ↑  "VMC to rehabilitate Vishwamitri crocodiles in Ajwa Sarovar". *Indian Express*. 3 November 2008 இம் மூலத்தில் இருந்து 19 ஏப்ரல் 2015 அன்று. பரணிடப்பட்டது.. .
3. ↑  Raja, Aditi and Saiyed, Kamal (17 June 2014). "Narmada or Vishwamitri, crocodiles on the offensive in Gujarat". *Indian Express* இம் மூலத்தில் இருந்து 19 ஏப்ரல் 2015 அன்று. பரணிடப்பட்டது.. .
4. ↑  "After J&K heavy rainfall wreaks havoc in Gujarat, 5,300 people evacuated to safer places". *Daily Bhaskar*. 10 September 2014 இம் மூலத்தில் இருந்து 19 ஏப்ரல் 2015 அன்று. பரணிடப்பட்டது.. .
5. 1 2  "Vishwamitri Riverfront: MP seeks Centre’s push". *Indian Express*. 18 December 2014 இம் மூலத்தில் இருந்து 19 ஏப்ரல் 2015 அன்று. பரணிடப்பட்டது.. .
6. ↑  "‘Vishwamitri’s revival can be a model for rivers in India’". *தி டைம்ஸ் ஆஃப் இந்தியா*. 21 March 2015 இம் மூலத்தில் இருந்து 19 ஏப்ரல் 2015 அன்று. பரணிடப்பட்டது.. .
7. ↑  Sharma, Sachin (15 March 2010). "VMC keen on riverfront development corporation for Vishwamitri". *தி டைம்ஸ் ஆஃப் இந்தியா* இம் மூலத்தில் இருந்து 19 ஏப்ரல் 2015 அன்று. பரணிடப்பட்டது.. .
8. ↑  "Vishwamitri riverfront : Irrigation dept to submit report next week". *Indian Express*. 6 December 2009 இம் மூலத்தில் இருந்து 19 ஏப்ரல் 2015 அன்று. பரணிடப்பட்டது.. .

புற இணைப்புகள்
--------------

விக்கிமீடியா பொதுவகத்தில்,  
 ***விசுவாமித்திரி ஆறு***   
என்பதின் ஊடகங்கள் உள்ளன. 

* Crocodile Specialist Group Newsletter
**சிங்கமுத்து** (Singamuthu, பிறப்பு: 08 திசம்பர், 1958) என்பவர் ஓர் இந்திய தமிழ்த் திரைப்பட நடிகர் ஆவார். இவர் தமிழ்த் திரைப்படங்களில் அதிகளவில் நகைச்சுவை வேடங்களிலே நடித்து வருகிறார். இவர் சூர்ய வம்சம் (1997), நீ வருவாய் என (1999) , ராஜா ராணி போன்ற முதன்மை திரைப்படங்களில் நடித்துள்ளார்.

வாழ்க்கை வரலாறு
---------------

இவர் திசம்பர் 08, 1958 ஆம் ஆண்டு மதுரை மாவட்டத்தில் உள்ள திருமங்கலத்தில் பிறந்தார். இவர் 1987 ஆம் ஆண்டு வெளியான *நேரம் நல்லா இருக்கு* என்னும் திரைப்படத்தில் நகைச்சுவை வேடங்களில் நடித்து திரைப்படத்துறைக்கு அறிமுகமானார். இவருக்கு வாசன் கார்த்திக் என்னும் மகன் உள்ளார். இவர் 2007 ஆம் ஆண்டு வெளியான *மா மதுரை* என்னும் திரைப்படத்தில் நடித்துள்ளார்.

நில மோசடி வழக்கு
----------------

இவரும் நகைச்சுவை நடிகரான வடிவேலும் பெரும்பாலான திரைப்படங்களில் ஒன்றாக நகைச்சுவை வேடங்களில் நடித்துள்ளனர். அதன் பின்பு இருவரும் நண்பர்களாகவே திரைப்படத்துறையில் வலம் வந்தனர். இந்நிலையில் நடிகர் வடிவேலு நீதிமன்றத்தில் வழக்கு ஒன்று தாக்கல் செய்து இருந்தார். அதில், சென்னையை அடுத்துள்ள படப்பையில் தனக்கு சொந்தமான 3.52 ஏக்கர் நிலத்தை நல்ல விலைக்கு விற்றுத் தருவதாக கூறி, பவர் ஆஃப் அட்டார்னி வாங்கிக் கொண்டு, சிங்கமுத்து அதனை வேறு ஒருவருக்கு ரூ.1.93 கோடிக்கு விற்றுவிட்டு தன்னை ஏமாற்றிவிட்டதாக வடிவேலு குற்றம்சாட்டியிருந்தார். மேலும், இன்னொரு இடத்தை போலி ஆவணங்களை காட்டி தன்னிடம் ரூ.12 லட்சத்துக்கு விற்றதாகவும் குறிப்பிட்டிருந்தார்.

கைது
----

அதன் பிறகு நடிகர் வடிவேலுவின் மேலாளர் சிங்கமுத்து மீது காவல் நிலையத்தில் கொலை மிரட்டல் புகார் ஒன்றைக் கொடுத்தார். அதன் பெயரில் நடிகர் சிங்கமுத்து மே 16, 2010 அன்று திடீரென கைது செய்யப்பட்டு 13 நாள் சிறைக் காவலில் புழல் சிறையில் அடைக்கப்பட்டார்.

வழக்கில் சமரசம்
---------------

இந்த வழக்கின் விசாரணையானது சூலை 26, 2018 அன்று நீதிமன்றத்தில் விசாரணைக்கு வந்தது. அதில் ஆஜரான வடிவேலு நிலப் பிரச்சினையில் தாங்களே பேசி சமரசம் செய்து கொண்டதாகவும், இருதரப்பும் வழக்கை வாபஸ் பெறுவதாகவும் தெரிவித்தனர். இதனால் வழக்கை முடித்து வைத்து நீதிமன்றம் உத்தரவிட்டது.

மேற்கோள்கள்
-----------

1. ↑  "Singamithu". .  Times Of India
2. ↑  "சிங்கமுத்து மகன் திருமண வரவேற்பு". . தினமணி (ஆகத்து 24, 2016)
3. ↑  "Singamuthu hopes son-shine - Malayalam Movie News". Indiaglitz.com. 2009-11-27.. பார்த்த நாள்: 2014-03-01.
4. ↑  "நில மோசடி வழக்கில் வடிவேலு, சிங்கமுத்து நேரில் ஆஜர்" இம் மூலத்தில் இருந்து 2018-09-30 அன்று. பரணிடப்பட்டது.. .  தினமணி (ஏப்ரல் 21, 2017)
5. ↑  "நில மோசடி வழக்கு : வடிவேலு, சிங்கமுத்து சமரசம்". . தினமலர் (சூலை 27, 2018)
**இடைச்சொல்** என்பது தனித்து நின்று பொருள் தராது பெயர்ச்சொல்லுக்கும் வினைச்சொல்லுக்கும் இடையில் நின்று பொருளை விளக்கும் சொல் இடைச்சொல் ஆகும். இவை நுணுக்கமான பொருள் வேறுபாடுகளை உணர்த்துவதற்கும் உணர்ச்சிகளையும் கருத்துகளையும் மிகத்தெளிவாகவும் சுருக்கமான முறையிலும் வெளிப்படுத்தவும் பயன்படும். இடைச்சொற்களின் சில வகைகள் வருமாறு:

1.வேற்றுமை உருபுகள்- வேற்றுமையில், உருபுகள் இல்லாத முதல் வேற்றுமையும் எட்டாம் வேற்றுமையும் நீங்கலாக எஞ்சிய ஆறு வேற்றுமைகளுக்கும் உரிய அசை உருபுகள்.
2.விகுதிகள்- அன், அள், உம், து போன்றன.
3.இடைநிலை- த், ட், ற், ன், கிறு, ப் போன்றன.
4.சாரியை- அத்து, அற்று, அம் போன்றன.
5.தத்தம் பொருள் உணர்த்தி வரும் இடைச்சொற்கள்- ஏ, ஓ, உம், தோறும், தான், என, என்று போன்றன.

சில எடுத்துக்காட்டுகள்:

* கவிதாவைப் பார்த்தேன் - ஐ
* மற்று அறிவாம் நல்வினை - மற்று
* மலர் போன்ற கை - போன்ற
* வந்தான்- ஆன்
* அக்காளை, இக்காளை - அ, இ
* சென்றானா?- ஆ

மேலே குறிப்பிட்டுள்ளவற்றைக் கவனியுங்கள். இவற்றுள்

* ஐ என்பது வேற்றுமை உருபு.
* மற்று என்பது பொருள் குறிக்காது வரும் அசைச்சொல்.
* ஆன் என்பது ஆண்பால் உணர்த்தும் விகுதி.
* போன்ற என்பது உவமையை உணர்த்தும் உவமை உருபு.
* அ, இ என்பன சுட்டெழுத்துகள்
* ஆ என்பது வினா எழுத்து

இவை எல்லாம் பெயர்ச்சொல்லையோ வினைச்சொல்லையோ
இடமாகக் கொண்டு வருகின்றன. இவை யாவும் தனித்து
வருவதில்லை. இவை பெயர்ச்சொல்லைப் போன்றோ வினைச்சொல்லைப் போன்றோ தனித்து நின்று பொருள் தருவன அல்ல. பெயர்களோடும் வினைகளோடும் சேர்ந்து அவற்றின் இடமாகவே வரும். இவை பெயர்ச்சொற்களும் அல்ல; வினைச் சொற்களும் அல்ல. பெயர் வினைகளைச் சார்ந்து அவற்றை இடமாகக் கொண்டு
வருவதனால் இவை இடைச்சொற்கள் ஆகின்றன.

இவற்றையும் பார்க்கவும்
----------------------

* தமிழ் இலக்கணம்
* இடைச்சொல் விளக்கம்
**வலிய கூனம்பைக்குளம் கோயில்** இந்தியாவில் கேரளாவின் கொல்லம் மாவட்டத்தில் வடக்கேவிளை அருகே உள்ள கூனம்பைக்குளத்தில் அமைந்துள்ள ஒரு இந்து கோயில் ஆகும். **வலிய கூனம்பைக்குளம் கோயில்** என்றும் அழைக்கப்படுகின்ற இக்கோயில் கேரளாவின் மிகப் பழமையான கோயில்களில் ஒன்றாகும். இதன் மூலவர் பத்ரகாளி ஆவார். அவரை *கூனம்பைகுளத்தின் தாய் என்று குறிப்பிடும் வகையில்* 'கூனம்பைகுளத்தம்மா' என்று கூறுகின்றனர். இக்கோயில் வலிய கூனம்பைக்குளம் பத்ரகாளி க்ஷேத்ரா அறக்கட்டளையின் கட்டுப்பாட்டில் இக்கோயில் உள்ளது. இந்த அறக்கட்டளையின் நிர்வாகத்தில் கொல்லம் மாவட்டத்தில் உள்ள பாரிப்பள்ளியில் வலியா கூனம்பைகுலதம்மா பொறியியல் மற்றும் தொழில்நுட்பக் கல்லூரி (VKCET) என்ற பொறியியல் கல்லூரி இயங்கிவருகிறது.

விழாக்கள்
---------

இக்கோயிலில் தினசரி வழிபாடு உள்ளூர் நேரப்படி காலை 04:00 மணிக்கு தொடங்கி 21:00 மணிக்கு நிறைவடைகிறது. இக்கோயிலின் முக்கியமான ஆண்டு விழாவானது, கொல்லம் காலத்தில் பிப்ரவரி அல்லது மார்ச் மாதத்துடன் தொடர்புடைய கும்பத்தின் பரணி நட்சத்திரத்தில் நடைபெறுகிறது. அதனை 'கும்ப பரணி மகோல்சவம்' என அழைக்கின்றனர். ஆண்டுதோறும் நடைபெறுகின்ற சந்திரப் பொங்கல் விழாவில் ஆயிரக்கணக்கான பெண்கள் கலந்து கொள்கின்றனர்.

மேற்கோள்கள்
-----------

1. ↑  "Management". VKCET. .
2. ↑  "Chandra pongal at Koonambaikulam". *தி இந்து*. 6 March 2016. .

வெளி இணைப்புகள்
---------------

* ஜியோஹேக் - வலிய கூனம்பைக்குளம் பத்ரகாளி கோவில்
* அதிகாரப்பூர்வ இணையதளம்
**பாரா கமான்** என்பது இந்தியாவின் கர்நாடகத்தின், பிஜாப்பூரில் உள்ள இரண்டாம் அலி அடில் ஷாவின் முடிக்கப்படாத கல்லறை கட்டடம் ஆகும்.

அடில் சாகி வம்சத்தைச் சேர்ந்த அலி அடில் ஷா, நிகரற்ற கட்டடக்கலைத் தரத்தோடு ஒரு கல்லறையைக் கட்ட விரும்பினார். அலி அடில் ஷாவின் கல்லறையைச் சுற்றிலும் செங்குத்தாகவும் கிடைமட்டமாகவும் பன்னிரண்டு வளைவுகள் அமைக்க திட்டமிடப்பட்டது. இருப்பினும், அறியப்படாத காரணங்களுக்காக கட்டுமான வேலை முழுமையடையாமல் விடப்பட்டது: இரண்டு வளைவுகள் மட்டுமே செங்குத்தாக கட்டப்பட்டன. கல்லறைக் கட்டடம் கட்டி முடிக்கப்பட்டால் அதன் நிழல் கோல் கோம்பாசைத் தொடும் என்பதால் அதன் கட்டுமானம் நிறுத்தப்பட்டதாக வதந்தி பரவியது. கிடைமட்டமாக அமைக்கப்பட்ட பன்னிரண்டு வளைவுகளின் எச்சங்கள் இன்னும் காணப்படுகின்றன.

இந்த இடம் இந்திய தொல்லியல் துறையால் நிர்வகிக்கப்படுகிறது.

பாரா கமான் கி.பி 1672 இல், இரண்டாம் அலி அடில் ஷாவால் கட்டப்பட்டது. இது அரசரும் அவரது மனைவிகளும் அடக்கம் செய்யப்பட்ட கல்லறையாக இருக்க வேண்டும். பாரா கமானில் இரண்டாம் அலி அடில் ஷா, அவரது மனைவி சந்த் பீபி மற்றும் அவரது மகள்களின் கல்லறைகள் உள்ளன. 

பாரா கமானின் கட்டிடக் கலைஞர் மாலிக் சண்டால் என்பவர் ஆவார். இந்த கட்டட அமைப்பில் வளைவுகளின் அடிப்புறம் சுவர்கள் அமைக்கப்பட்டுள்ளன. வளைவுகள் அமைக்கப்பட்ட பிறகு, உள் வளைவுச் சுவர்கள் அகற்றப்பட்டு, வெளிப்புற வளைவுகள் மட்டுமே விடப்பட்டுள்ளன. இதில் காரை பயன்படுத்தப்படவில்லை, அதற்கு பதிலாக கற்களை ஒன்றிணைக்க இரும்பு வளையங்கள் பயன்படுத்தப்பட்டுள்ளன.

மேற்கோள்கள்
-----------

1. 1 2  Kharegat, Pheroze (4 March 2014). "An unfinished episode". Deccan Herald.. பார்த்த நாள்: 19 January 2015.
**என். கே. கே. பி. ராஜா** (*N. K. K. P. Raja*) 1966 ஆம் ஆண்டு மார்ச் மாதம் 8ஆம் நாள் பிறந்தார். இவர் ஓர் இந்திய அரசியல்வாதி ஆவார்.இவர் 2006ஆம் ஆண்டு முதல் 2008ஆம் ஆண்டு வரை மு. கருணாநிதி அமைச்சரவையில் தமிழ்நாடு ஜவுளி மற்றும் கைத்தறி அமைச்சராகப் பணியாற்றினார். இவர் 1996 ஆம் ஆண்டு முதல் 2001 ஆம் ஆண்டு வரை் கருணாநிதி அமைச்சரவையில் இதே இலாகாவை வகித்த முன்னாள் அமைச்சரான என்.கே.கே.பெரியசாமியின் மகனாவார். இவர் தமிழ்நாட்டில் ஈரோடு தொகுதியை பிரதிநிதித்துவப்படுத்தும் 13 ஆவது தமிழ்நாடு சட்டமன்றத்தின் உறுப்பினராகவும், திராவிட முன்னேற்றக் கழகத்தின் அரசியல் கட்சியின் உறுப்பினராகவும் உள்ளார்.

சர்ச்சைகள்
----------

2008ஆம் ஆண்டு  சூன் மாதத்தில்  ஒரு வயதான தம்பதியினரை  NKKP ராஜா  தொலைபேசியில் அழைத்து, தங்கள் 10-ஏக்கர் (40,000 m2) நிலத்தை இவருடைய ஆட்களுக்கு ஆதரவாகப் பதிவு செய்யும்படி கேட்டுக் கொண்டார்கள். சொத்துக் கோரிக்கை தொடர்பாக கடத்தப்பட்டதில் ராஜா மேலும் ஒரு சிலருக்கு  பங்கு இருப்பதாக இவர்களை குற்றம் சாட்டினர்.  வயதான தம்பதியினர் தங்கள் பேரக்குழந்தைகளின் உயிருக்கு ஆபத்து இருப்பதாகக் கூறி ஒரு குறிப்பையும் தாக்கல் செய்தனர்.

2008 ஆம் ஆண்டு ஆகஸ்ட் மாதம் இவர் மாநில அமைச்சரவையில் இருந்து நீக்கப்பட்டார். 2009 ஆம் ஆண்டு அக்டோபர்  மாதம் இவர் இத் தம்பதியரின் மகன் சிவபாலனுடன் கடுமையான தகராறில் ஈடுபட்டார். ராஜா மற்றும் சிவபாலன் இருவரும் காயங்களுடன் மருத்துவமனையில் அனுமதிக்கப்பட்டனர். இவர்கள் இருவரும் மற்றவர்களால் தாக்கப்பட்டதாகக் குற்றம் சாட்டி, அவர்கள் மீது காவல்துறையினர் வழக்குப் பதிவு செய்தனர்.  அக்டோபர் 26,2009இல் இவர் திமுகவின் முதன்மை உறுப்பினர் பதவியில் இருந்து நீக்கப்பட்டார்.

சான்றுகள்
---------

1. ↑  Karthik Madhavan (27 April 2006). "Debutants test the waters in Erode". *The Hindu* இம் மூலத்தில் இருந்து 3 March 2008 அன்று. பரணிடப்பட்டது... பார்த்த நாள்: 2008-03-12.
2. ↑  "Council of Ministers of Tamil Nadu". Tamil Nadu Legislative Assembly இம் மூலத்தில் இருந்து 2008-02-02 அன்று. பரணிடப்பட்டது... பார்த்த நாள்: 2008-03-12.
3. ↑  "TN minister in property row". *The Times of India*. 30 July 2008.. பார்த்த நாள்: 20 September 2019.
4. ↑  Raja dropped from State Cabinet
5. ↑  Sivabalan assaulted me: Ex-minister Raja
6. ↑  chive.org/web/20091029124155/http://www.hindu.com/2009/10/26/stories/2009102658790400.htm N.K.K.P.Raja expelled
பைலோஸ் போர் இரத்தினக்கல் is located in கிரேக்கம்பைலோஸ் போர் இரத்தினக்கல்class=notpageimage| கண்டுபிடிக்கப்பட்ட இடம்
**பைலோஸ் போர் இரத்தினக்கல்** ( **Pylos Combat Agate)** என்பது பண்டைய கிரேக்க காலத்திய மினோவன் நாகரிக முத்திரை ஆகும். இதில் போரில் ஈடுபட்ட வீரர்களை சித்தரித்து உள்ளது. இது மியோவான் பைஸ்ஸில் உள்ள நெஸ்ஸேரின் அரண்மனைக்கு அருகில் உள்ள தொல்லியல் களத்தில் கண்டுபிடிக்கப்பட்டது. இது சுமார் கி.மு 1450 காலத்தியதாக கருதப்படுகிறது. இந்த முத்திரையில் உள்ள நுணுக்கமான செதுக்கல்கள் இதன் குறிப்பிடத்தக்க அம்சமாகும்.

பின்னணி
-------

அமெரிக்காவின் சின்சினாட்டி பல்கலைக்கழகத்தைச் சேர்ந்த ஆராய்ச்சியாளர்களால் கிரேக்க நாட்டின் பைலோஸ் நகரில் ஒரு வீரனின் கல்லறை கண்டுபிடிக்கப்பட்டது. இதில் 3.6 சென்டிமீட்டர் நீளம் (1.4 அங்குலங்கள்) அளவைக் கொண்ட ஒரு முத்திரை ரத்தினக்கல் கண்டுபிடிக்கப்பட்டது. கி.மு 1450 க்கு முற்பட்ட வெண்கல காலத்திய வீரரின் கல்லறையில் நான்கு தங்க முத்திரை மோதிரங்களுடன் இந்தக் கல்லும் கண்டுபிடிக்கப்பட்டது. இந்த ரத்தினக்கலில் சிற்பம் ஒன்று செதுக்கப்பட்டுள்ளது. இந்தச் சிற்பத்தில் இருவர் நேருக்கு நேர் வாள் சண்டையிடுகிறார்கள். இன்னொருவர் சண்டையில் தோற்று கீழே விழுந்து கிடக்கிறார். வீரர்கள் திடகாத்திரமான உடலுடன் காட்சி தருகிறார்கள். இதில் உள்ள சிற்பமானது உருப்பெருக்கி கண்ணாடி மூலம் பார்த்தால்தான் தெரியும். சுண்ணாம்புப் பொருளால் மூடப்பட்ட இந்த ரத்தினக்கல்லை மிகக் கவனமாகச் சுத்தம் செய்து, ஓராண்டு கழித்து இந்தச் சிற்பத்தைக் கண்டுபிடித்திருக்கிறார்கள். இந்த இரத்தினக் கல்லில் காணப்படும் சித்திரம் கல்லறை வீரரை சித்தரிக்கிறது என்று நம்பப்படுகிறது, இருப்பினும் அவர் ஒரு பூசாரியாக இருக்கவும் சாத்தியம் உள்ளது .

தாக்கம்
-------

கிரேக்க கலாச்சார அமைச்சகம் இது கடந்த 65 ஆண்டுகளில் கண்டறியப்பட்ட கிரேக்கத்தில் மிக முக்கியமான கண்டுபிடிப்பு என்று குறிப்பிடுகிறது. எந்தத் தொழில் நுட்பமும் இல்லாத காலகட்டத்தில், மிகச் சிறிய இடத்துக்குள் இவ்வளவு நுணுக்கமான ஒரு சிற்பத்தை எப்படி வடிக்க முடிந்தது என்று எல்லோரும் வியக்கின்றனர். சில தொல்லியல் ஆய்வாளர்கள் இத்தகைய சிறிய சிற்பத்தை உருபெருக்கும் கண்ணாடி உதவியுடன் உருவாக்கப்பட்டிருக்ககலாம் என்று நம்புகிறார்கள், "கிரேக்க கலைகளைப் பற்றிய வரலாறு, இப்போது இன்னும் ஆயிரம் ஆண்டுகளுக்கு முன்னோக்கிச் சென்றுவிட்டது." என்கின்றனர். இந்த கண்டுபிடிப்பு மினோவன் நாகரிகத்தின் கலை வளர்ச்சியைப் பற்றி முன்னர் நிறுவப்பட்ட முடிவுகளுக்கு சவால்களாக இருப்பதாக ஆராய்ச்சியாளர்கள் உறுதிப்படுத்தியுள்ளனர்.

மேற்கோள்கள்
-----------

1. ↑  "Unearthing a masterpiece" (in en-US).. பார்த்த நாள்: 2017-11-07.
2. ↑  Pettit, Harry (8 November 2017). "Mystery of the incredibly detailed 3500-year-old sealstone that was found buried with an ancient Greek warrior - and was 1000 years ahead of its time". *Daily Mail Online*.. பார்த்த நாள்: 8 November 2017.
3. ↑  Gibbens, Sarah (7 November 2017). "Ancient Greek 'Masterpiece' Revealed on Thumb-Size Gem".. பார்த்த நாள்: 7 November 2017.
4. ↑  Goenka, Himanshu (7 November 2017). "Pylos Combat Agate, Ancient Greek Seal, Fine Specimen Of Miniature Prehistoric Art". *International Business Times*.. பார்த்த நாள்: 7 November 2017.
5. ↑  In, Geology. ""Pylos Combat Agate' Rare Minoan Sealstone Discovered". *Geology IN*.. பார்த்த நாள்: 2017-11-09.
6. ↑  "A treasure-filled tomb of a Bronze Age warrior may rewrite the history of Greek civilization" (in en). *Newsweek*. 2017-11-07.. பார்த்த நாள்: 2017-11-08.
**கோல் கும்பாஸ்** (Gol Gumbaz) இந்தியா நாட்டின் கர்நாடகா மாநிலத்தில் பிஜப்பூர் மாவட்ட தலைநகர் பிஜப்பூர் நகரில் உள்ள அடக்கத்தல கட்டிடம் ஆகும்.இங்கு அடில் ஷாஹி பேரரசின் மன்னர் பிஜப்பூர் சுல்தானகத்தை ஆட்சி செய்த முகமது அடில் ஷா அடக்கம் செய்யப்பட்டுள்ளார்.

இந்த அடக்கத்தலம் கி.பி.1656 இல் யாகூத் என்ற கட்டிடக்கலை நிபுணரால் கட்டப்பட்டது.
கோல் கும்பாஸ் என்றால் வட்டவடிவ குவிமாடம் என்று பொருள்படும். இது தக்காண சுல்தானகம் கட்டிடக்கலை பாணியில் கட்டப்பட்டது.

வடிவமைப்பு
----------

கோல் கும்பாஸ் திட்ட வரைபடம்
கோல் கும்பாஸ் கனகதுர வடிவ கட்டிடடமாகும்.ஒவ்வொரு பக்கமும் நீளம்,அகலம் மற்றும் உயரம் சமமாக 47.5 மீட்டர் கொண்டது. மேல்புற குவிமாடம் 44 மீட்டர் விட்டம் கொண்டது.
எட்டு குறுக்கிடும் வளைவுகள் மற்றும் 
இரண்டு சுழற்சி சதுரங்கள் ஆகியவை 
குவிமாடத்தை தாங்குகின்றன.நான்கு மூலைகளிலும் மூடிய குவிமாடம் எண்கோண கோபுரம் உள்ளே மாடி படிக்கட்டுகள் உள்ளன.
மேல் மாடியில் குவிமாடம் சூழப்பட்ட ஒரு சுற்று கேலரியில் திறக்கிறது.சமாதி மண்டபம் உள்ளே, ஒவ்வொரு பக்கத்திலும் சதுர மேடை உள்ளது.மேடையில் மத்தியில், ஒரு அடில் ஷாஹி வம்சத்தின்
நினைவுச் சின்னம் பலகை உள்ளது.
வடக்கு பகுதியில் மத்தியில், ஒரு பெரிய அரை-எண்கோண வளைகுடா வெளிப்புறமாக துருத்தியபடி உள்ளது.

இந்த அடக்கத்தலம் உலகின் மிக பெரிய ஒற்றை அறை இடைவெளிகள் உள்ள அடக்கத்தலம் ஆகும்.

இக்கட்டிட மையத்தில் இருந்து சாதாரணமாக பேசினாலும் அனைத்துப் பகுதிகளுக்கும் தெளிவாகக் கேட்கும்படி ஒலியமைப்பு இருப்பது இதன் சிறப்பம்சம் ஆகு‌ம்.

புகைப்பட தொகுப்பு
-----------------

* குவிமாடம்குவிமாடம்
* உட்புறத்தில் இருந்து குவிமாடம்உட்புறத்தில் இருந்து குவிமாடம்
* ஒலியமைப்பு கூடம்ஒலியமைப்பு கூடம்
* சுவர் வேலைபாடுகள்சுவர் வேலைபாடுகள்
* 1860 இல் கோல் கும்பாஸ்1860 இல் கோல் கும்பாஸ்
* நுழைவாயிலிருந்து கோல் கும்பாஸ்நுழைவாயிலிருந்து கோல் கும்பாஸ்
* மினார்மினார்
* வரலாற்று சிறப்புமிக்க பீரங்கிவரலாற்று சிறப்புமிக்க பீரங்கி

வெளி இணைப்புகள்
---------------

* Gol Gumbad on Archaeological Survey of India website
* ArchNet பரணிடப்பட்டது 2010-10-24 at the வந்தவழி இயந்திரம் digital library
* The Institute of Oriental Culture, University of Tokyo, Tokyo
* Listen to unique sound recordings in Gol Gumbad: acoustics described

மேற்கோள்கள்
-----------

1. ↑  "Gumbad (Gumbad) meaning in English". Hinkoj.com.. பார்த்த நாள்: 3 August 2014.
2. 1 2 3  Michell, George; Zebrowski, Mark (1999). *Architecture and Art of the Deccan Sultanates*. *The New Cambridge History of India*. **I.8**. Cambridge, UK: Cambridge University Press. பக். 92–4. பன்னாட்டுத் தரப்புத்தக எண்:0-521-56321-6.. பார்த்த நாள்: 14 September 2011.
3. 1 2  Archaeological Survey of India (2011). "Gol Gumbaz, Bijapur". *Archaeological Survey of India* (Archaeological Survey of India).. பார்த்த நாள்: 14 September 2011.
4. ↑  கோல் கும்பாஸ்
லூயிஸ் ரீட், 1912 இன் சித்தரிப்பு
**நொட்டிங்காமின் செரிப்** என்பவர் இராபின் ஊட்டின் கதையில் வரும் அவரின் முக்கிய எதிரியாவார். இவர் பொதுவாக நாட்டிங்காம்சையர் மக்களை தவறாக நடத்தும் ஒரு அநியாயமான கொடுங்கோலனாக சித்தரிக்கப்படுகிறார். மக்களிடமிருந்து கடுமையான வரி வசூலிக்கிறார். இராபின் ஊட் இவருக்கு எதிராக போராடுகிறார். மேலும் பணக்காரர்களிடமிருந்து திருடி ஏழைகளுக்கு கொடுக்கிறார். இந்தப் பண்புதான் இராபின் ஊட் மிகவும் பிரபலமாக காரணமாகிறது. செரிப் இராபின் ஊட்டின் பரம எதிரியாகக் கருதப்படுகிறார்.

இந்த கதாபாத்திரம் யாரை அடிப்படையாகக் கொண்டது என்பது தெரியவில்லை. இராபின் ஊட்டின் செவிவழிக்கதையில் (குறைந்தபட்சம் 14 ஆம் நூற்றாண்டு வரை பழமையானது), பாரம்பரியமாக நொட்டிங்காம் செரிப்பை அவரது பதவி பெயரால் மட்டுமே குறிப்பிடப்படுகிறது. உண்மையில் நொட்டிங்காம் நகரில் செரிப் இருந்ததில்லை. இருப்பினும், ஆரம்பகால நார்மன் மன்னர்கள் காலத்திலிருந்தே நொட்டிங்காம்சயர், டெர்பிசையர், அரச காடுகளின் உயர் செரிப் அரசரால் நியமிக்கப்பட்டிருந்தார். எனவே, கதையில் உள்ள பாத்திரம், அரச காடுகளில் ( செர்வுட் வனத்தையும் உள்ளடக்கியது) சட்ட அமலாக்கத்திற்குப் பொறுப்பாக அரச குடும்பத்தால் நியமிக்கபட்ட பதவியை அடிப்படையாகக் கொண்டதாக இருக்கலாம். மறுபுறம், இக்கதை உண்மை நிகழ்வுகளில் இருந்து தோன்றியதாகக் இருகக்கூடும் என்று கருதினால் (செவிவழிக்கதையின் ஆரம்ப பதிப்பு 200 ஆண்டுகளுக்குப் பிறகு தோன்றினாலும்), இந்தப் பாத்திரம் ஒன்றை நபர் அல்லது நொட்டிங்காம்சயர், மெர்பிசையர் மற்றும் அரச காடுகளின் உயர் செரிப் பதவியில் அக்காலத்தில் வாழ்ந்த உண்மை நபர்களின் கலவையாகவும் இருக்கக்கூடும். சில பதிப்புகளைக் கொண்டு 1191 முதல் 1194 வரை உயர் செரிப்பாக இருந்த அதிகம் அறியப்படாத ஷெரிப் ஃபிலிப் மார்க் உடன் அடையாளம் காணப்படுகிறார். அவர் 1209 முதல் 1221 வரை நொட்டிங்காம்சயர், டெர்பிசயர் மற்றும் அரச காடுகளின் உயர் செரிஃப் பதவியை வகித்தார். அவர் இங்கிலாந்தின் மன்னர் ஜான் ஆட்சியின் பிற்பகுதியில் (1199 முதல் ஆட்சி செய்தார். 1216 வரை) பதவியில் இருந்தார்.  இருப்பினும், கதையில் கூறப்படும் செரிப் பொதுவாக அநாமதேயமாகவோ அல்லது புனைப்பெயரில் குறிப்பிடப்படுபவராலவோ இருக்கிறார்.

பாத்திரம்
---------

ஷெர்வுட் காடு வழியாக செல்லும் வணிகப் பாதைகளின் பாதுகாப்பை உறுதி செய்வது அல்லது அரசனுக்கான மான்களை வேட்டையாடுவதிலிருந்து தடுப்பது, இராபின் ஊட் போன்ற சட்டவிரோத செயல்களில் ஈடுபடும் நபர்களை பிடிப்பது போன்றவை நொட்டிங்காம் செரிப் பதவியில் இருப்பவரின் பணியாகும். சில கதைகளில், நொட்டிங்காமின் செரிப், இராபின் ஊட்டின் காதலியான மெய்டு மரியான் மீது தகாத ஆசை கொண்டவராக சித்தரிக்கப்படுகிறார். இராபின் ஊட் கதைகளின் முக்கிய எதிர்மறைப் பாத்திரமாக இவர் பரவலாக சித்தரிக்கபடுகிறார். இராபின் ஊட்டின் எதிரிகளான சர் கை ஆஃப் கிஸ்போர்ன் அல்லது இங்கிலாந்து மன்னர் ஜான் (இருவரும் கதையில் அரிதாக இருந்தாலும்) போன்றவர்களுடன் இவர் அடிக்கடி தோன்றுகிறார்.

மேற்கோள்கள்
-----------

வெளி இணைப்புகள்
---------------

1. ↑  Search for a real Robin Hood, Boldoutlaw.com. Retrieved 13 July 2022.
**கொத்தபேட்டை (Kothapet)** என்பது இந்தியாவின் ஐதராபாத்து நகரத்திலுள்ள ஒரு பெரிய வணிக மற்றும் குடியிருப்பு புறநகர்ப் பகுதியாகும். இது தேசிய நெடுஞ்சாலை 9 இன் ஒரு பகுதியைச் சுற்றி அமைந்துள்ளது. இது ரங்காரெட்டி மாவட்டத்தின் மகேசுவரம் தொகுதிக்குட்பட்டது.

வரலாறு
------

ஆரம்பத்தில் கிராம ஊராட்சியாக இருந்த கொத்தபேட்டை கிராமம், பின்னர் ஐதராபாத்து பெருநகர வளர்ச்சி ஆணையப் பகுதிக்குள் உள்வாங்கப்பட்டது. பின்னர், நகராட்சியுடன் இணைக்கப்பட்டது. இந்த கிராமத்தை நகராட்சியுடன் இணைப்பதை எதிர்த்து தெலங்காணா உயர்நீதிமன்றத்தில் மனு தாக்கல் செய்யப்பட்டது, ஆனால் மனு ரத்து செய்யப்பட்டது.

பொருளாதாரம்
-----------

தெலங்காணா மாநிலத்தில் உள்ள மிகப் பெரிய பழச் சந்தைகளில் ஒன்றாக கொத்தப்பேட்டை உள்ளது. இங்கு அசையாச் சொத்து வணிகம் வளர்ந்து வருகிறது. உள்ளூர் வணிகங்கள் காரணமாக ஏற்பட்ட நெரிசல் காரணமாக, காடியன்னாரம் சந்தையை கொகெடாவுக்கு மாற்ற முன்மொழியப்பட்டது.

போக்குவரத்து
------------

ஐதராபாத்து மெட்ரோ , தெலங்காணா மாநிலப் போக்குவரத்து பேருந்து நிறுத்தங்கள் மற்றும் சைதன்யபுரி மெட்ரோ நிலையம் ஆகியவற்றால் இந்த பகுதி நன்கு இணைக்கப்பட்டுள்ளாது.

மேற்கோள்கள்
-----------

1. ↑  "Victoria Memorial - Kothapet Metro Station L&T metro". .
**சோடியம் பிசுமத்தேட்டு** *(Sodium bismuthate)* என்பது NaBiO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மஞ்சள் நிறம் கொண்ட ஒரு வலிமையான ஆக்சிசனேற்றியாக இது வினைபுரிகிறது. குளிர்ந்த நீரில் சோடியம் பிசுமத்தேட்டு கரைவதில்லை. நீரில் கரையாத சோடியம் உப்புகள் சிலவற்றில் இதுவும் ஒன்றாகும். இதனால் சிலசமயங்களில் ஒரு வினைநிகழ்ந்து முடிந்த பின்னர் இவ்வினைப்பொருளை அகற்றுவது எளிமையாக இருக்கும். நீரில் கரையாத சோடியம் உப்புகள் சிலவற்றில் இதுவும் ஒன்றாகும். வர்த்தக முறையிலும் இச்சேர்மம் விற்பனைக்குக் கிடைக்கிறது. இருப்பினும் இவ்வர்த்தக மாதிரிகளில் பிசுமத்(V) ஆக்சைடு, சோடியம் கார்பனேட்டு, சோடியம் பெராக்சைடு போன்ற மாசுக்கள் கலந்திருக்க சாத்தியங்கள் உண்டு. இதனோடு தொடர்புடைய Na3BiO4 என்ற தோராயமான மூலக்கூற்று வாய்ப்பாடு கொண்ட ஒரு சேர்மமும் அறியப்படுகிறது.

கட்டமைப்பு
----------

எண்முக பிசுமத்(V) மையங்களும் சோடியம் நேர்மின் அயனிகளும் கொண்ட இல்மனைட்டு கட்டமைப்பில் சோடியம் பிசுமத்தேட்டு காணப்படுகிறது. Bi-O பிணைப்பு இடைவெளிகள் சராசரியாக 2.116 Å நீளம் கொண்டவையாக உள்ளன. நெருக்கப் பொதிவு ஆக்சிசன் அணுக்கள் உடன் இரண்டு வேறுபட்ட நேர்மின் அயனிகள் எண்முக தளத்தில் ஒன்று விட்டு ஒன்றாக அமைந்து உருவாகும் குருந்தம் (Al2O3) கட்டமைப்பை ஒத்த அடுக்கு கட்டமைப்பில் இல்மனைட்டு கட்டமைப்பு தோன்றுகிறது.

தயாரிப்பு மற்றும் பண்புகள்
--------------------------

NaBiO3 குப்பி
+V ஆக்சிசனேற்ற நிலை பிசுமத் ஆக்சைடுகள் உருவாதல் கடினமானது. எனவே காரமற்ற நிலையில் இச்சேர்மம் குறைவாகவே விவரிக்கப்பட்டுள்ளது.

பிசுமத்(III) ஆக்சைடு மற்றும் சோடியம் ஆக்சைடு ஆகியவற்றின் கலவையை காற்றில் ஆக்சிசனேற்றம் செய்வதால் சோடியம் பிசுமத்தேட்டு உருவாகிறது:

Na2O + O2 + Bi2O3 → 2 NaBiO3.
இச்செயல்முறை சோடியம் மாங்கனேட்டு சேர்மத்தை தயாரிக்க உதவும் மாங்கனீசு டையாக்சைடை ஆக்சிசனேற்றம் செய்யும் செயல்முறையை ஒத்த செயல்முறையாகக் கருதப்படுகிறது.

சோடியம் பிசுமத்தேட்டு நீருடன் சேர்க்கப்படும் போது ஆக்சிசனேற்றம் அடைந்து பிசுமத்(III) ஆக்சைடு மற்றும் சோடியம் ஐதராக்சைடாக சிதைவடைகிறது.

2 NaBiO3 + H2O → 2 NaOH + Bi2O3 + O<s
அமிலங்களால் இது மிக விரைவாக சிதைவடைகிறது.

வலிமையான ஆக்சிசனேற்ரியாக இருப்பதனால் மாங்கனீசு சேர்மம் எதையும் நேரடியாக நிறமாலை ஆய்வுகளுக்கு உகந்த பெர்மாங்கனேட்டாக மாற்றுகிறது. ஆய்வகங்களுக்குத் தேவையான சிறிய அளவு புளுட்டோனியம் பிரித்தெடுப்புக்குசோடியம் பிசுமத்தேட்டு பயன்படுத்தப்படுகிறது.

மேற்கோள்கள்
-----------

1. ↑  "Sodium bismuthate". Mallinckrodt Baker. June 19, 2007. .
2. ↑  Suzuki, Hitomi (2001). "Introduction". in Suzuki, Hitomi; Matano, Yoshihiro. *Organobismuth Chemistry*. எல்செவியர். பக். 1–20. பன்னாட்டுத் தரப்புத்தக எண்:978-0-444-20528-5. .
3. 1 2  Greenwood, Norman N.; Earnshaw, Alan (1997). *Chemistry of the Elements* (2nd ). Butterworth–Heinemann. பன்னாட்டுத் தரப்புத்தக எண்:0080379419.
**ராபர்ட் வாலி** ஒரு கனடிய அனிமேட்டர் மற்றும் காட்சி வரைகலை கலைஞர் ஆவார். பீட்டர் சுங் மற்றும் கொரில்லாசு என்னும் முறையை சேமி கெவ்லெட் என்பவரின் தாக்கத்தால் உருவாக்கியவர் ஆவார். இவர் ஒரு தனித்துவமான காட்சி பாணியைக் கொண்டுள்ளார். 1969 ஆம் ஆண்டு பிரிட்டிசு கொலம்பியாவின் வான்கூவரில் பிறந்தார்.  வான்கூவரில் நான்கு ஆண்டு அனிமேசன் திட்டத்தை முடித்த பிறகு, 1992 ஆம் ஆண்டு அமெரிக்க நாட்டின் சான் பிரான்சிசுகோ மாநகரத்திற்குச் சென்றார்.

தொழில்
------

அனிமேசன் விளம்பரங்களை இயக்குவதன் மூலம் இவரது பணி தொடங்கியது. 1997 ஆம் ஆண்டு சான் பிரான்சிசுகோவில் அமைந்துள்ள மாவெரிக்சு சுடுடியோ என்ற சொந்த நிறுவனத்தைத் தொடங்கினார். 2000 ஆம் ஆண்டு ப்ரீலான்சுக்குத் திரும்பினார். பின்னர் இங்கிலாந்து, பிரான்சு, சுபெயின், நியூசிலாந்து மற்றும் கொரியாவில் பணியாற்றினார்.  தற்போது பிரிட்டிசு கொலம்பியாவின் வான்கூவரில் வசிக்கிறார். கொரில்லாசு இசைக்குழுவுடன் இணைந்து பணியாற்றியதற்காக இவர் மிகவும் பிரபலமானவர் ஆவார். 

ஒரு ஆரம்ப இடைவெளி இயான் பிளக்சில் இவரது பணி ஆக மாறியது. டிசுனியின் *ட்ரான் அப்ரைசிங்* மற்றும் *மோட்டார் சிட்டிக்கான* கதாபாத்திர வடிவமைப்புகளையும் இவர் செய்தார். *தி பீட்டில்சு: ராக் பேண்ட்*, *பயர்பிரீதர்* மற்றும் டிசி காமிக்சு *வொண்டர் வுமன்* கிளிப்களிலும் பணியாற்றியுள்ளார்.  

இவர் *பியர் சைடர் மற்றும் சிகரெட்டுகள்* பற்றிய தனது பணிக்காக அகாடமி விருதுக்கான பரிந்துரையைப் பெற்றார். அனிமேசன் செய்யப்பட்ட நெற்ஃபிளிக்சு தொடரான அன்பு, டெத் & ரோபோட்களுக்கு இரண்டு அத்தியாயங்களை இயக்கியுள்ளார்.

திரைப்படவியல்
-------------

* "ஈதர் டிரிப்ட் தியரி" ( *ஏயோன் ப்ளக்சின்* எட்டாவது அத்தியாயம்) (1995)
* *டிரான்: எழுச்சி* (2012)
* *பேரிக்காய் மற்றும் சிகரெட்டுகள்* (2016)
* "சிமா புளூ" ( *அன்பு, டெத் & ரோபோட்சின்* பதினான்காவது அத்தியாயம், தொகுதி ஒன்று) (2019)
* "அய்சு" ( *காதல், மரணம் & ரோபோட்களின்* இரண்டாவது அத்தியாயம், தொகுதி இரண்டு) (2021)
* "இட்சு அபௌட் டைம்" ( *இன்வின்சிபிள்* பைலட் எபிசோட்) (2021)
* "மெட்டாமார்போசிசு" ( *அபெக்சு லெசெண்ட்சின்* பத்தாவது சீசன், எமர்சென்சின் லோர் டிரெய்லர்) (2021)

விருதுகள்
---------

* பரிந்துரைக்கப்பட்டது: சிறந்த அசைவூட்ட குறும்படத்திற்கான அகாடமி விருது - *பியர் சைடர் மற்றும் சிகரெட்டுகள்*

மேற்கோள்கள்
-----------

1. ↑  "Vancouver Oscar nominee Robert Valley sees the long game from short-film success" (in en-CA). .
2. ↑  "Interview: Robert Valley" (in en-US). *Red-Headed Mule*. 2012-06-28. .
3. ↑  "Robert Valley Talks About "Shinjuku" Series and Wonder Woman for DC Nation" (in en-US). *Cartoon Brew*. 2013-07-26. .
4. ↑  "Interview with Robert Valley: "Pear Cider & Cigarettes" Indie Animated Film, animating in Photoshop, and the importance of editing and music – RubberOnion Animation Podcast #145 – RubberOnion Animation". .
5. ↑  "Robert Valley News". .
6. ↑  "Robert Valley Interview - animation podcast #145". .

*
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Actinodura|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**நீலச்சிறகு மின்லா** (***ஆக்டினோடுரா சயனோரோப்டெரா***), **நீலச்சிறகு சிவா** என்றும் அழைக்கப்படுகிறது. இது லியோத்ரிச்சிடே குடும்பத்தில் உள்ள ஒரு பறவை சிற்றினமாகும்.

இது கடந்த காலத்தில் *மின்லா* பேரினத்திலும், *சிவா* என்ற ஒற்றைச் சிற்றினப் பேரினத்திலும் வைக்கப்பட்டது.

நீலச்சிறகு மின்லா, வங்காளதேசம், பூட்டான், கம்போடியா, சீனா, இந்தியா, லாவோஸ், மலேசியா, மியான்மர், நேபாளம், தாய்லாந்து, திபெத் மற்றும் வியட்நாம் ஆகிய நாடுகளில் உள்ள இந்தியத் துணைக்கண்டம் மற்றும் தென்கிழக்கு ஆசியாவில் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

 சத்தால், குமாவோன், இந்தியா

மேற்கோள்கள்
-----------

1. ↑  BirdLife International (2016). "*Siva cyanouroptera*". *IUCN Red List of Threatened Species* **2016**: e.T22716576A94501013. doi:10.2305/IUCN.UK.2016-3.RLTS.T22716576A94501013.en.. பார்த்த நாள்: 30 November 2023.
2. ↑  "Laughingthrushes and allies". *World Bird List* (International Ornithologists' Union). 2023. .
3. ↑  Collar, N. J. & Robson C. 2007.

| உயிரின வகைப்பாட்டுஇனங்காட்டிகள் |
| --- |
| *Minla cyanouroptera* | 
* விக்கித்தரவு: Q1442540
* Euring: 14130
* GBIF: 2493355
* IRMNG: 10601231
* ITIS: 561129
* NBN: NHMSYS0020788985

 |
| *Siva cyanouroptera* | 
* விக்கித்தரவு: Q28859757
* BirdLife: 22716576
* GBIF: 8811358
* GISD: 2049
* IUCN: 22716576

 |
| *Actinodura cyanouroptera* | 
* விக்கித்தரவு: Q62123793
* விக்கியினங்கள்: Minla cyanouroptera
* Avibase: A6704D520252F7A6
* BOLD: 745393
* ஈபேர்டு: blwmin1
* GBIF: 8209830
* NBN: NHMSYS0021275396
* என்.சி.பி.ஐ: 201347
* Xeno-canto: Actinodura-cyanouroptera

 |